CELEX: 32021R1319
Language: et
Date: 2021-08-09 00:00:00
Title: Komisjoni rakendusmäärus (EL) 2021/1319, 9. august 2021, millega lubatakse muuta uuendtoidu koriandri (Coriandrum sativum) seemnete õli spetsifikatsiooni ja muudetakse rakendusmäärust (EL) 2017/2470 (EMPs kohaldatav tekst)

10.8.2021   
               
               
                  ET
               
               
                  Euroopa Liidu Teataja
               
               
                  L 286/12
               
            
         KOMISJONI RAKENDUSMÄÄRUS (EL) 2021/1319,
         9. august 2021,
         millega lubatakse muuta uuendtoidu koriandri (Coriandrum sativum) seemnete õli spetsifikatsiooni ja muudetakse rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.
                  
               
                     (2)
                  
                  
                     Vastavalt määruse (EL) 2015/2283 artiklile 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.
                  
               
                     (3)
                  
                  
                     Komisjoni rakendusotsusega 2014/155/EL (3) on Euroopa Parlamendi ja nõukogu määruse (EÜ) nr 258/97 (4) alusel antud luba lasta liidus toidu uuendkoostisosana turule koriandri (Coriandrum sativum) seemnete õli toidulisandites kasutamiseks.
                  
               
                     (4)
                  
                  
                     Äriühing Ovalie Innovation (edaspidi „taotleja“) teavitas 2017. aasta oktoobris määruse (EÜ) nr 258/97 artikli 5 kohaselt komisjoni kavatsusest lasta toidu uuendkoostisosana turule koriandri (Coriandrum sativum) seemnetest saadud toorõli. Sellega seoses esitas taotleja määruse (EÜ) nr 258/97 artikli 3 lõike 4 kohase Iirimaa pädeva asutuse aruande, milles on taotleja esitatud teaduslike tõendite alusel jõutud järeldusele, et kõnealune koriandri (Coriandrum sativum) seemnete õli on sisuliselt samaväärne rakendusotsusega 2014/155/EL lubatud koriandriseemneõliga.
                  
               
                     (5)
                  
                  
                     Komisjoni rakendusmäärustega (EL) 2019/456 (5) ja (EL) 2019/2165 (6) on antud luba muuta uuendtoidu koriandri (Coriandrum sativum) seemnete õli spetsifikatsiooni, et võimaldada kasutada seebistumisarvu vähima väärtusena väärtuse 186 mg KOH/g asemel väärtust 179 mg KOH/g ja olehappe miinimumsisaldusena väärtuse 8,0 % asemel väärtust 7,0 %.
                  
               
                     (6)
                  
                  
                     Taotleja esitas 12. jaanuaril 2021 kooskõlas määruse (EL) 2015/2283 artikli 10 lõikega 1 komisjonile taotluse muuta uuendtoidu koriandri (Coriandrum sativum) seemnete õli spetsifikatsiooni. Taotleja taotles koriandriseemneõli happearvu maksimumväärtuse suurendamist liidu uuendtoitude loetelus märgitud väärtuselt 2,5 mg KOH-d õli grammi kohta väärtuseni ≤ 3,5 mg KOH-d õli grammi kohta ning värvuse puhul kirjelduse „helekollane“ asemel kirjelduse „kollakas kuni pruun“ kasutamist.
                  
               
                     (7)
                  
                  
                     Taotleja märkis taotluse põhjenduses, et kõnealune muudatus on vajalik loodusliku varieeruvuse kajastamiseks seoses koriandriseemneõli nähtavate omadustega ning selles esinevate vabade rasvhapete sisaldusega, mille mõõtmiseks kasutatakse koriandritaime (Coriandrum sativum) seemnetest saadud õli tiitrimist kaaliumhüdroksiidiga (KOH).
                  
               
                     (8)
                  
                  
                     Komisjon leiab, et kõnealuse spetsifikatsiooni kavandatud muutmist käsitlev määruse (EL) 2015/2283 artikli 10 lõike 3 kohane Euroopa Toiduohutusameti (edaspidi „amet“) ohutushindamine ei ole vajalik. Koriandriseemneõli happearvu suurendamisel väärtuselt 2,5 mg väärtuseni ≤ 3,5 mg KOH-d õli grammi kohta oleks selle väärtus võrreldav muude pikka aega ohutult tarbitud üldkasutatavate toiduõlide happearvuga ning jääks väiksemaks ÜRO Toidu- ja Põllumajandusorganisatsiooni ja Maailma Terviseorganisatsiooni ühise toidustandardite programmiga hõlmatud codex alimentarius’es (edaspidi „FAO/WHO codex alimentarius“) (7) toidurasvade ja -õlide jaoks kehtestatud ülemmäärast 4,0 mg KOH/g. Sellest lähtuvalt ja FAO/WHO codex alimentarius’e standardiga kooskõla tagamiseks tuleks komisjoni hinnangul kehtestada koriandriseemneõli happearvu maksimumväärtuseks samuti 4,0 mg KOH/g. Õli välimusega seotud spetsifikatsiooni näitajate kavandatud muudatused kajastavad samuti looduslikku varieeruvust, mida täheldatakse peaaegu kõikide toiduõlide puhul, ega mõjuta õli ohutust ega toiteväärtust.
                  
               
                     (9)
                  
                  
                     Koriandri (Coriandrum sativum) seemnete õli happearvu ja välimusega seotud kavandatud muudatused ei muuda ameti läbi viidud ohutushindamisel tehtud järeldusi, (8) mis toetasid selle õli jaoks algse loa andmist. Seepärast on asjakohane muuta uuendtoidu koriandri (Coriandrum sativum) seemnete õli spetsifikatsiooni vastavalt õli happearvu ja välimuse kavandatud muudatustele.
                  
               
                     (10)
                  
                  
                     Taotluses esitatud teabest lähtuvalt on piisavalt alust arvata, et uuendtoidu koriandri (Coriandrum sativum) seemnete õli spetsifikatsiooni kavandatud muudatused on kooskõlas määruse (EL) 2015/2283 artikliga 12.
                  
               
                     (11)
                  
                  
                     Seepärast tuleks rakendusmääruse (EL) 2017/2470 lisa vastavalt muuta.
                  
               
                     (12)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2015/2283 artikli 6 sätete kohase liidus lubatud uuendtoitude loetelu kannet, mis on lisatud rakendusmääruse (EL) 2017/2470 lisasse ja milles käsitletakse uuendtoitu koriandri (Coriandrum sativum) seemnete õli, muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (3)  Komisjoni 19. märtsi 2014. aasta rakendusotsus 2014/155/EL, millega antakse luba koriandriseemneõli turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 85, 21.3.2014, lk 13).
         
            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).
         
            (5)  Komisjoni 20. märtsi 2019. aasta rakendusmäärus (EL) 2019/456, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu koriandri (Coriandrum sativum) seemnete õli spetsifikatsioone ning muudetakse komisjoni rakendusmäärust (EL) 2017/2470 (ELT L 79, 21.3.2019, lk 13).
         
            (6)  Komisjoni 17. detsembri 2019. aasta rakendusmäärus (EL) 2019/2165, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu koriandri (Coriandrum sativum) seemnete õli spetsifikatsioone ning muudetakse komisjoni rakendusmäärust (EL) 2017/2470 (ELT L 328, 18.12.2019, lk 81).
         
            (7)  CODEX STAN 19-1981, 2. muudatus – 1999.
         
            (8)  EFSA Journal 2013; 11(10): 3422.
      
      
         
            LISA
            Rakendusmääruse (EL) 2017/2470 lisa tabelis 2 („Spetsifikatsioonid“) asendatakse koriandri (Coriandrum sativum) seemnete õli käsitlev kanne järgmisega:
            
               
                           „Lubatud uuendtoit
                        
                        
                           Spetsifikatsioon
                        
                     
                           Koriandri (Coriandrum sativum) seemnete õli
                        
                        
                           Kirjeldus/määratlus
                           Koriandriseemneõli on rasvhapete glütseriide sisaldav õli, mida toodetakse koriandritaime (Coriandrum sativum L.) seemnetest.
                           Kollaka kuni pruuni värvusega, maheda maitsega
                           CASi nr: 8008-52–4
                           Rasvhappeline koostis:
                           palmithape (C16:0): 2–5 %
                           stearhape (C18:0): < 1,5 %
                           petroseliinhape (cis-C18:1(n-12)): 60–75 %
                           olehape (cis-C18:1(n-9)): 7–15 %
                           linoolhape (C18:2): 12–19 %
                           α-linoleenhape (C18:3): < 1,0 %
                           transrasvhapped: ≤ 1,0 %
                           Puhtus
                           Murdumisnäitaja (20 °C): 1,466–1,474
                           Happearv: ≤ 4 mg KOH/g
                           Peroksiidiarv: ≤ 5,0 meq/kg
                           Joodiarv: 88–110 ühikut
                           Seebistumisarv: 179–200 mg KOH/g
                           Seebistumatu aine: ≤ 15 g/kg“